สังคมข่าวหุ้น
ดัชนีตลาดหุ้นไทยปิดที่ระดับ 1,632.62 จุด ลดลง 8.72 จุด มูลค่าการซื้อขาย 59,628.75 ล้านบาท
ดัชนีตลาดหุ้นไทยปิดที่ระดับ 1,632.62 จุด ลดลง 8.72 จุด มูลค่าการซื้อขาย 59,628.75 ล้านบาท
13 มิ.ย. 2565

ดัชนีตลาดหุ้นไทยปิดที่ระดับ 1,632.62 จุด ลดลง 8.72 จุด มูลค่าการซื้อขาย 59,628.75 ล้านบาท ต้องติดตามผลการประชุมของธนาคารต่าง ๆ ที่จะออกมา หลังจากธนาคารกลางยุโรป (ECB) ส่งสัญญาณปรับขึ้นอัตราดอกเบี้ยในเดือน ก.ค. ซึ่งจะเป็นการปรับขึ้นอัตราดอกเบี้ยเป็นครั้งแรกในรอบ 11 ปี เพื่อสกัดการพุ่งขึ้นของเงินเฟ้อ ส่วนสถานการณ์การเมือง จับตาวันที่ 15 มิ.ย.นี้ ฝ่ายค้านเตรียมยื่นญัตติขอเปิดอภิปรายไม่ไว้วางใจนายกรัฐมนตรีและรัฐมนตรีเป็นรายบุคคล
ล่าสุดราคาหุ้น GULF ปรับขึ้น 1.59% มาปิดตลาดที่ 48 บาท เป็นอีกหนึ่งบริษัทที่มีการร่วมมือกับพันธมิตรที่หลากหลายเพื่อทำธุรกิจพลังงานทดแทนทั้่ง SCC, GUNKUL และ CRC อีกทั้งรุกธุรกิจสินทรัพย์ดิจิทัลร่วมกับ Binance ขณะที่แนวโน้มกำไรในไตรมาส 2/2565 ดีต่อเนื่องตามการเริ่ม COD โรงไฟฟ้า IPP อีก 662.5 เมกะวัตต์ รวมถึงส่วนแบ่งกำไรจาก INTUCH
BGRIM จ่ายเงินค่าหุ้น reNIKOLA ในส่วนแรกตามสัญญาจองซื้อหุ้นเป็นที่เรียบร้อยแล้ว จากที่ทำสัญญาจองซื้อหุ้นมูลค่าการซื้อขายรวม 367 ล้านมาเลเซียริงกิต ดันเป็นผู้ถือหุ้น 45% ในโครงการโรงไฟฟ้าพลังงานแสงอาทิตย์ มาเลเซีย 3 โครงการที่ COD แล้วรวม 88 เมกะวัตต์ ก็น่าจะส่งผลให้เริ่มรับรู้รายได้จากทั้ง 3 โครงการได้ทันที นอกจากนี้ reNIKOLA ยังมีโครงการโรงไฟฟ้าพลังงานแสงอาทิตย์ ขนาดกำลังการผลิตติดตั้งสูงสุดที่ 375 เมกะวัตต์ ที่อยู่ภายใต้การศึกษาและเจรจา
หุ้นไอพีโอน้องใหม่ “สหไทยการพิมพ์และบรรจุภัณฑ์” หรือ STP เตรียมเข้าเทรดในตลาด mai วันพรุ่งนี้ (14 มิ.ย. 2565) เป็นวันแรก ด้วยจำนวนหุ้นไอพีโอ 25.40 ล้านหุ้น ที่ราคา 18 บาท/หุ้น ถือเป็นระดับราคาที่เหมาะสม คิดเป็น P/E ที่ 11.3 เท่า หลังเปิดจองซื้อหุ้นไอพีโอไประหว่างวันที่ 2 มิ.ย., วันที่ 6-7 มิ.ย.ที่ผ่านมา ก็มีดีมานด์ล้นทะลักตั้งแต่วันแรก สะท้อนความเชื่อมั่นหุ้นบรรจุภัณฑ์กระดาษที่มีศักยภาพการทำกำไรสูง ผู้บริหาร “สุรนัย โรจน์วงศ์จรัต” เล็งระดมเงินทุนไปปลดล็อกข้อจำกัดในการเติบโต เพิ่มกำลังการผลิตอีกราว 50% คาดสร้างการเติบโตอย่างยั่งยืนต่อไปในอนาคต
อีกหนึ่งหุ้นไอพีโอ “ฑีฆาก่อสร้าง” หรือ TEKA เป็นหนึ่งในผู้นำธุรกิจรับเหมาก่อสร้างของประเทศไทย พร้อมลงสนามเทรดในตลาด SET วันแรก 15 มิ.ย. 2565 ด้วยจำนวนหุ้นไอพีโอ 75 ล้านหุ้น ในราคาหุ้นละ 4.60 บาท คิดเป็น P/E ที่ประมาณ 9.91 เท่า ถือเป็นระดับราคาที่เหมาะสม คาดสามารถระดมเงินทุนได้ประมาณ 328.45 ล้านบาท (หลังหักค่าใช้จ่ายที่เกี่ยวข้อง) เพื่อนำไปใช้เป็นเงินทุนหมุนเวียนในการดำเนินธุรกิจ รองรับงานก่อสร้างที่อาจเพิ่มมากขึ้นในอนาคต จากแผนการขยายเมือง งานอาคารขนาดใหญ่ของภาครัฐ-เอกชน
ตลาดหลักทรัพย์ฯ ให้ CMO เข้าข่ายมาตรการกำกับการซื้อขายในระดับ 1 ใช้เกณฑ์ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 13 มิ.ย.-1 ก.ค. 2565 ส่งผลให้สภาพคล่องการเก็งกำไรปรับลง
HUMAN ปิดดีลซื้อกิจการ DataOn Group ในอินโดนีเซีย มูลค่า 1.9 พันล้านบาท ถือเป็นการเข้าซื้อกิจการครั้งใหญ่สุด คาดเริ่มบุ๊กรายได้-กำไรตั้งแต่วันที่ 25 พ.ค. ส่งผลให้มีพนักงานรวมกันกว่า 1,000 คน ใน 5 ประเทศ มีลูกค้ากว่า 5,000 บริษัท พนักงานของลูกค้ารวมกว่า 2 ล้านคน และเตรียมซื้อหุ้น SGMY ภายในวันที่ 30 มิ.ย.นี้